கேள்வி: எரிக்கோ ஆளுநரகம் பற்றி தகவல் சொல்.
பதில்: }} எரிக்கோ கவர்னரேட் (''Jericho Governorate'', ' ; , ) என்பது பாலஸ்தீனத்தின் 16 ஆளுநரகங்களில் ஒன்றாகும். இது மேற்குக் கரையின் கிழக்குப் பகுதிகளிலும், வடக்கு சாக்கடல் மற்றும் ஜோர்தான் எல்லையில் தெற்கு யோர்தான் ஆறு பள்ளத்தாக்கில் அமைந்துள்ளது. ஆளுநரகமானது ரம்லாவிற்கு கிழக்கேயுள்ள மலைகள் வரை, எருசலேம் கிழக்கு சரிவுகளிலும், யூதேயப் பாலைவனம் வடக்கு எல்லைகள் உள்ளிட்ட பகுதிகளில் பரவியுள்ளது. ஜெரிகோ கவர்னரேட்டின் மக்கள் தொகை 31,501 என மதிப்பிடப்பட்டுள்ளது, இதில் ஆளுநரகத்தின் முகாம்களில் சுமார் 6,000 பாலஸ்தீனிய அகதிகள் உள்ளனர். மாவட்டத்தின் பொருளாதாரத்தில் வேளாண்மை முக்கிய இடம் வகிக்கிறது. குறிப்பாக இதன் தலைநகரான எரிக்கோவுக்கு அருகிலுள்ள பள்ளத்தாக்கில் வேளாண்மை நடக்கிறது. பெரும்பாலும் எரிக்கோ உலகின் பழமையான தொடர்ச்சிமிக்க குடியிருப்பாகக் கருதப்படுகிறது; இதன் வரலாறும், தொல்லியல் தளங்களு ஏராளமான சுற்றுலாப் பயணிகளை ஈர்க்கின்றன. எலிஷியாவின் பூங்கா (எலிசீஸ் ஸ்பிரிங் மற்றும் ஐன் எல்-சுல்தான் என்றும் அழைக்கப்படுகிறது) என்பது எரிக்கோ மாவட்டத்தில் உள்ள ஒரு பாலைவனச்சோலை ஆகும். இது பழத் தோட்டம், பனைக்குடும்பம் தோப்புகள், வாழைப்பழம் தோட்டங்கள் மற்றும் பிற தாவரங்களை கொண்டுள்ளது.